
ΠΡΟΕΔΡΙΚΑ ΔΙΑΤΑΓΜΑΤΑ 


(!) 

Τροποποίηση του Οργανισμού του Ιδρύματος με την επωνυμία ΚΛΗ¬ 
ΡΟΔΟΤΗΜΑ ΚΩΝΣΤΑΝΤΙΝΟΥ ΛΙΒΑΔΑ - ΧΑΡΙΤΑΤΟΥ που 
κυρώθηκε με το από 4.10.1989 Προεδρικό Διάταγμα (ΦΕΚ 756/ 
Β’). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 19.12.1886 μυστική διαθήκη του Κων/νου Λιβαδά - 
Χαριτάτου, που κατατέθηκε στο Συμβολαιογράφο Κερκύρας Σπύρ. 
Αλαμάνο με την 12874/19.12.1886 πράξη και με την οποία συστή- 
θηκε κοινωφελές ίδρυμα με σκοπό την οικονομική ενίσχυση, λόγω γά¬ 
μου, ορφανών κοριτσιών και με έδρα το Αργοστόλι. 

2. Την αριθ. 8015/21.5.1987 απόφαση του Εφετείου Αθηνών, με 
την οποία επιτράπηκε η επωφελέστερη διάθεση των εισοδημάτων της 
κληρονομιάς, όπως προβλέπεται από τις διατάξεις του Νόμου 455/ 
1976, σε συνδυασμό με το άρθρο 109 παρ. 2 του Συντάγματος 1975. 

3. Τις διατάξεις των άρθρων: α) 95 και 98 του Α.Ν. 2039/1939, β) 
101 του Εισαγωγικού Νόμου του Αστικού Κώδικα και γ) 108 και 110 
του Αστικού Κώδικα. 

4. Το 6/30.1.1990 πρακτικό συνεδρίασης της Εκτελεστικής Επι¬ 


τροπής του κληροδοτήματος Κων/νου Λιβαδά - Χαριτάτου. 

5. Την αριθ. 41/13.12.1991 γνωμοδότηση του Συμβουλίου Εθνι¬ 
κών Κληροδοτημάτων, με πρόταση των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 

Εγκρίνουμε την τροποποίηση του Οργανισμού του κοινωφελούς ιδρύ¬ 
ματος με την επωνυμία «ΚΛΗΡΟΔΟΤΗΜΑ ΚΩΝΣΤΑΝΤΙΝΟΥ ΛΙ- 
ΒΑΔΑ - ΧΑΡΙΤΑΤΟΥ», το οποίο συστήθηκε από τον Κων/νο Λιβαδά 
- Χαριτάτο με την από 19.12.1986 μυστική διαθήκη του και κυρώ¬ 
θηκε με το από 4.10.1989 Π.Δ. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Υγείας, Πρόνοιας και Κοινωνικών Ασφαλίσεων και διέπεται από τις 
διατάξεις της παραπάνω συσταστικής πράξης, του παρακάτω οργανι¬ 
σμού, του Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του νόμου αυτού. 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία 

«Κληροδότημα Κων/νου Λιβαδά - Χαριτάτου» 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Κληροδότημα Κων/νου 
Λιβαδά - Χαριτάτου» που συστήθηκε από τον Κων/νο Λιβαδά - Χαρι- 
τάτο με την από 19.12.1886 μυστική διαθήκη του, αποτελεί νομικό 
πρόσωπο ιδιωτικού δικαίου και διέπεται από τις διατάξεις της παρα¬ 
πάνω συστατικής πράξης, του παρόντος οργανισμού, του Α.Ν. 2039/ 
39, όπως κάθε φορά ισχύει ο νόμος αυτός και των διαταγμάτων που εκ¬ 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι το Αργοστόλι. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος δημοσίευσης της διαθήκης. 

Άρθρο 2 
Σκοπός 

’ Σκοπός του ιδρύματος είναι η διάθεση ποσοστού. 

α) 70% από τους ετήσιους τόκους του κεφαλαίου για την οικονομική 
ενίσχυση γάμου κάθε χρόνο σε δύο κορίτσια, οικονομικά αδύνατα, κατά 
προτίμηση ορφανά από πατέρα ή μητέρα, που κατάγονται και κατοι¬ 
κούν στο χωριό Αγκώνα Κεφαλληνίας και σε περίπτωση που δεν υπάρ¬ 
χουν για οποιοδήποτε λόγο, κορίτσια από το χωριό Ζώλα Κεφαλληνίας, 
ηλικίας 15-30 ετών και 

β) 30% από τους ετήσιους τόκους θα παραμένει αδιάθετό για αύξηση 
και καλύτρη απόδοση του κεφαλαίου. 

...... Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Οι υπό τον όρο του αναπαλλοτρίωτου προελθούσες κατ’ αρχήν 
126 μετοχές της Εθνικής Κτηματικής Τράπεζας της Ελλάδος Α.Ε. από 
ισάριθμες ανώνυμες μετοχές της ίδιας Τράπεζας, δυνάμει του Α.Ν. 
1527/1950, αργότερα δε επαυξηθείσες σε 3.465 λόγω αύξησης του 
μετοχικού κεφαλαίου της Τράπεζας. 

β) 54 Ομολογίες Λαχειοφόρου Δανείου ενοποιήσεως 2,5%, 1962 
προελθούσες από 540 Ομολογίες του Λ. Αναγκ. Δανείου 1922. 
γ) 30 μετοχές της Εθνικής Τράπεζας Ελλάδος από αγορά. 

. δ) 98.041 μερίδια του Αμοιβαίου Κεφαλαίου «ΔΗΛΟΣ» που αγορά¬ 
σθηκαν, και 

ε) Τυχόν περιουσιακά στοιχεία που θα αφεθούν στο ίδρυμα μεταγενέ¬ 
στερα. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς, τα μερίσματα και τα τοκομερίδια. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

1. Το ίδρυμα διοικείται από τετραμελή Εκτελεστική Επιτροπή που 
αποτελείται από τους: 

α) εκάστοτε Μητροπολίτη Κεφαλληνίας, ως Πρόεδρο, 
β) εκάστοτε Νομάρχη Κεφαλληνίας, 
γ) εκάστοτε Εισαγγελέα Πρωτοδικών Κεφαλληνίας και 
ε) εκάστοτε Πρόεδρο της Κοινότητας Αγκώνας, ως Μέλη. 

2. Η Εκτελεστική Επιτροπή ευρίσκεται σε απαρτία όταν είναι παρό¬ 
ντα τουλάχιστον τρία από τα μέλη του, οι αποφάσεις λαμβάνονται κατά 
πλειοψηφία, σε' ίσόψήφία δε υπερισχύει η ψήφος του Προέδρου, καταχω¬ 
ρίζονται στο βιβλίο πρακτικών και υπογράφονται από τον Πρόεδρο, τα 
Μέλη και τον Γραμματέα. 

3. Η Εκτελεστική Επιτροπή συνεδριάζει κάθε χρόνο το πρώτο εξά¬ 
μηνο και εκτάκτως όποτε το ζητήσει ο Πρόεδρος ή δύο από τα μέλη της, 
με .γραπτή αίτησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

4. Σε κάθε συνεδρίαση της Εκτελεστικής Επιτροπής τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

5. Τα μέλη της Εκτελεστικής Επιτροπής προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος εφ’ όσον έγιναν 
έπειτα από ειδική εντολή της Εκτελεστικής Επιτροπής και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Εκτελεστικής Επιτροπής 

1. Η Εκτελεστική Επιτροπή διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων κάι διαταγμάτων. 

2. Η Εκτελεστική Επιτροπή ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια πό το Νόμο Αρχή (Υπουργό Οικονομικών ή Νομάρχη Κεφαλ¬ 
ληνίας) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β, Δ/τος (ΦΕΚ 552Α’/1939). Μαζί με τον απολογισμό 
καταρτίζει, ψηφίζει και υποβάλλει και τον γενικό ισολογισμό του ενερ¬ 
γητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 


τος με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 1 

γ) Αποφασίζει για κάθε θέμα που έχει σχέση με την καλή λειτουργία 
του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Καθήκοντα Προέδρου 

1. Ο Πρόεδρος της Εκτελεστικής Επιτροπής του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιο που θα ορί¬ 
ζεται με απόφαση της Εκτελεστικής Επιτροπής. 

β) Συγκαλεί την Εκτελεστική Επιτροπή σε τακτικές και έκτακτες συ¬ 
νεδριάσεις, κηρύσσει την έναρξη και λήξη αυτών και διευθύνει τις συζη¬ 
τήσεις. 

γ) Καταρτίζει, βοηθούμενος από τον Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοφηφία των παρό¬ 
ντων μελών της Εκτελεστικής Επιτροπής. 

δ) Εισηγείται στην Εκτελεστική Επιτροπή τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος της Εκτελεστικής Επιτροπής. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτος. 

στ) Εκδίδει εντάλματα πληρωμής για κάθε δαπάνη που προβλέπεται 
στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος εκτελεί 
τις αποφάσεις της Εκτελεστικής Επιτροπής και ενεργεί σύμφωνα με τις 
ειδικές εξουσιοδοτήσεις και εντολές αυτής. 

2. Τον Πρόεδρο όταν απουσιάζει ή κωλύεται αναπληρώνει άλλο μέ¬ 
λος της Εκτελεστικής Επιτροπής, που ορίζεται με απόφασή της; 

Άρθρο 7 

Καθήκοντα Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών της Εκτελεστικής Επι¬ 
τροπής. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή των 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από την Εκτελεστική Επιτροπή, λόγω ειδικών συνθηκών, να βοη- 
θείται από άλλο υπάλληλο του ιδρύματος, την ευθύνη όμως για τις ενέρ¬ 
γειες τούτου φέρνει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
πρόσωπο που ορίζεται με απόφαση της Εκτελεστικής Επιτροπής. 

4. Για τη διεξαγωγή της γραφικής διαχειριστικής κ.λπ. υπηρεσίας 
του ιδρύματος το Διοικητικό Συμβούλιο δύναται να προσλαμβάνει έμμι¬ 
σθο υπάλληλο, το ύψος της αμοιβής ή των εξόδων κίνησής του αναγρά¬ 
φονται στον προϋπολογισμό. 

Άρθρο 8 

Καθήκοντα Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδόντας και υπογράφοντας 
σχετικά αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση της Εκτελεστικής Επιτροπής 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου. 

5) Τηρεί και φυλαχτεί τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση κάι υποβολή στην Εκτελε¬ 
στική Επιτροπή των σχεδίων προϋπολογισμού, απολογισμού και ισολο¬ 
γισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο πρό¬ 
σωπο με απόφαση της Εκτελεστικής Επιτροπής. 

- Άρθρο 9 

Προσόντα δικαιούμενου παροχής βοηθήματος γάμου 

Βοήθημα γάμου δικαιούνται οικονομικά αδύναμα κορίτσια, κατά 
προτίμηση ορφανά από πατέρα και μητέρα, ή πατέρα ή μητέρα κατά 
δεύτερο λόγο, ηλικίας από 15 μέχρι 30 ετών συμπληρωμένων, που να 
έχουν γεννηθεί στο χωριό Αγκώνα Κεφαλληνίας και σε περίπτωση που 
δεν υπάρχουν, όσα έχουν γεννηθεί στο Χωριό Ζώλα Κεφαλληνίας. Θεω¬ 
ρούνται ότι γεννήθηκαν στα χωριά αυτά και εκείνες που γεννήθηκαν μεν 
όχι στα χωριά αυτά, αλλά οι γονείς τους και ειδικότερα η μητέρα τους, 
ήταν μόνιμοι κάτοικοι των χωριών αυτών πριν και μετά τη γέννηση και 
πρόσκαιρα μόνο και για τις ανάγκες της γέννησης ή συμπτωματικά η 
μητέρά τους βρέθηκε και γέννησε έξω από τα χωριά αυτά. 

Άρθρο 10 

Διαδικασία παροχής βοηθήματος γάμου 

1. Η Εκτελεστική Επιτροπή με συνεδρίασή της μέσα στο πρώτο τρί¬ 
μηνο κάθε χρόνου καθορίζει, σύμφωνα με τις οικονομικές δυνατότητες 
του ιδρύματος, το ποσό που δίνεται για βοήθημα γάμου, σε κάθε ένα 
από τα δύο ή τυχόν και περισσότερα κορίτσια, εγκρίνει δε σχετική προ¬ 
κήρυξη - πρόσκληση, που υπογράφεται από τον Πρόεδρο και θυροκολ- 
λείται στους Ιερούς Ναούς και τα Κοινοτικά Καταστήματα Αγκώνας 
και Ζώλων για την υποβολή από τα ενδιαφερόμενα κορίτσια, μέσα σε 
προθεσμία ενός μηνός, που καθορίζετα από τη σχετική προκήρυξη, αί¬ 
τησής τους μαζί με τα εξής δικαιολογητικά: 

α) Πιστοποιητικό του αρμόδιου Προέδρου της Κοινότητας Αγκώνας 
ή Ζώλων που θα έχει υπογραφεί και από τον οικείο εφημέριο, με τον 
οποίο θα βεβαιώνεται η χρήστη διαγωγή, η οικονομική αδυναμία, η 
αγαμία, ο τόπος γέννησης και ο τόπος κατοικίας, καθώς και το αν είναι 
ορφανά τα κορίτσια και από τους δύο γονείς ή από τον ένα και από ποιόν 
συγκεκριμένα. 

β) Αντίγραφο ληξιαρχικής πράξης γέννησής τους. 

2. Η Εκτελεστική Επιτροπή μετά τη λήξη της παραπάνω προθε¬ 
σμίας, μέσα σε τριάντα (30) ημέρες, εξετάζει τις αιτήσεις και τα λοιπά 
δικαιολογητικά που υποβλήθηκαν και επιλέγει - ανακηρύσσει, με αιτιο¬ 
λογημένη απόφασή της τις νέες που θα ενισχυθούν οικονομικά για την 
αντιμετώπιση των δαπανών του γάμου τους. 

Σε περίπτωση κατά την οποία ο αριθμός των υποψηφίων, που πλη¬ 
ρούν τις προϋποθέσεις οικονομικής ενίσχυσης και έχουν τα ίδια προσό¬ 
ντα, είναι μεγαλύτερος από τον αριθμό των οικονομικών ενισχύσεων 
που- πρόκειται να δοθούν, η επιλογή μεταξύ αυτών γίνεται από την 
Εκτελεστική Επιτροπή του ιδρύματος με δημόσια κλήρωση, στον I. Ναό 
Τπ. Θεοτόκου στην Αγκώνα ή στην I. Μητρόπολη. 

3. Σε περίπτωση κατά την οποία κάποιο δικαιολογητικά των υποψη¬ 
φίων είναι ατελές, ως προς ένα ή περισσότερα στοιχεία αυτού, η Εκτελε¬ 
στική Επιτροπή του ιδρύματος, καλεί τις ενδιαφερόμενες με έγγραφη 
πρόσκλησή της, πριν αποφασίσει σχετικά για την επιλογή των δικαιού¬ 
χων, να συμπληρώουν τις ατέλειες αυτές, μέσα σε πέντε (5) ημέρες από 
την επίδοση με σχετική απόδειξη της παραπάνω πρόσκλησης. 

4. Η απόφαση εκλογής και ανακήρυξης των δικαιούχων τοιχοκολ- 
λείται, την ίδια ή την επόμενη ημέρα τους I. Ναούς και τα Κοινοτικά 
Καταστήματα Αγκώνας και Ζώλων με αποδεικτικό που θα υπογράφε¬ 
ται από τον Γραμματέα ή άλλο εξουσιοδοτημένο υπάλληλο του ιδρύμα¬ 
τος και από ένα δημότη. 

Με την απόφαση αυτή καλούνται επίσης οι υπόλοιπες ενδιαφερόμενες 
υποψήφιες που απορρίφθηκαν να υποβάλλουν, εφόσον το επιθυμούν, 
σχετική ένσταση κατά της παραπάνω απόφασης της Εκτελεστικής Επι¬ 
τροπής του ιδρύματος, μέσα σε δέκα (10) ημέρες από την τοιχοκόλληση 
αυτής. Η ένσταση αυτή καταθέτεται με απόδειξη παραλαβής στον 
Γ ραμματέα ή σε μέλος της Εκτελεστικής Επιτροπής του ιδρύματος που 
τυχόν έχει οριστεί προς τούτο από αυτή. 

5. Μετά την παρέλευση της δεκαήμερης προθεσμίας της προηγούμε¬ 
νης παραγράφου και εφόσον δεν υποβλήθηκε καμία ένσταση, δίνεται 
εντολή στην Τράπεζα ή το πιστωτικό ίδρυμα που βρίσκονται οι καταθέ¬ 


σεις του ιδρύματος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και οι τόκοι του, 
αναλαμβάνονται από τη δικαιούχο, με την προσκόμιση στην Τράπεζα ή 
το πιστωτικό ίδρυμα της ληξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το ίδρυμα υπο¬ 
βάλλει αυτές μαζί με τα δικαιολογητικά όλων, των υποψηφίων και τα 
λοιπά έγγραφα εκλογής και ανακήρυξης των δικαιούχων, ως και τις 
σχετικές απόψεις της Εκτελεστικής Επιτροπής για τις ενστάσεις αυτές, 
στο Υπουργείο Οικονομικών. 

Ο Υπουργός Οικονομικών και το Συμβούλιο Εθνικών Κληροδοτημά¬ 
των μπορούν, εφόσον κρίνουν ότι είναι αναγκαίο, να ζητούν από τις αρ¬ 
μόδιες Αρχές και το ίδρυμα κάθε χρήσιμη σχετική πληροφορία και στοι¬ 
χεία. Μετά την παραπάνω γνωμοδότηση του Συμβουλίου Εθνικών 
Κληροδοτημάτων για το βάσιμο ή όχι των ενστάσεων, εκδίδεται από¬ 
φαση του Υπουργού Οικονομικών,με την οποία είναι δυνατό να εγκρι- 
θούν ή να απορριφθούν ή να τροποποιηθούν οι σχετικές αποφάσεις της 
Εκτελεστικής Επιτροπής του ιδρύματος, ως προς μία ή περισσότερες, 
υποψήφιες ή και να διαταχθεί η επανάληψη όλης της διαδικασίας επιλο¬ 
γής και ανακήρυξης των δικαιούχων της οικονομικής ενίσχυσης. 

7. Αν κάποια από τις δικαιόύχες δεν τελέσει το γάμο της μέχρι τη συ¬ 
μπλήρωση του τριακοστού έτους της ηλικίας της ή τελέσει μεν το γάμο 
της μέσα στην προθεσμία αυτή, αλλά δεν αναλάβει το ποσό της οικονο¬ 
μικής ενίσχυσης μέσα σε δύο (2) έτη από την τέλεση του γάμου της, τα 
ποσά του κεφαλαίου και τόκων της οικονομικής ενίσχυσης επαναφέρο- 
νται, έπειτα από απόφαση της Εκτελεστικής Επιτροπής στο λογαριασμό 
καταθέσεων του ιδρύματος. 

8. Σε περίπτωση που δεν συμπληρωθεί ο οριζόμενος στην προκήρυ- 
ξη-πρόσκληση αριθμός θέσεων οικονομικής ενίσχυσης για οποιοδήποτε 
λόγο (μικρότερος αριθμός υποψηφίων κ.λ.π.) τότε τα αντίστοιχα ποσά 
μεταφέρονται στο επόμενο έτος. 

9. Το ποσό των οικονομικών ενισχύσεων καθορίζεται με απόφαση 

της Εκτελεστικής Επιτροπής του ιδρύματος, ανάλογα με το ύψος των 
ετησίων εσόδων αυτού και τις οικονομικές συνθήκες πού επικρα¬ 
τούν. , ' 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

. 2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζεται σύμφωνα με τις διατάξεις 
των άρθρων 101 και 102 του Αν. Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939. 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα και βιβλία και στοι- 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων της Εκτελεστικής Επιτροπής. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλά τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο παροχής βοηθήματος γάμου. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τά παραπάνω βιβλία και στοιχεία η Εκτελεστική Επι¬ 
τροπή αποφασίζει την τήρηση και άλλων βιβλίων και στοιχείων τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης του σκοπού της. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να.συμπλη- 
ρωθεί με Προεδρικό Δ/γμα, σύμφωνα με τις διατάξεις των άρθρων 98 
του Α.Ν. 2039/39 και 110 και 119 του Αστικού Κώδικα, ύστερα από 
πρόταση της Εκτελεστικής Επιτροπής αυτού. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 14 

Διάλυση του ιδρύματος 

Το ίδρυμα διαλύεται όταν και όπως ο Νόμος ορίζει. 

Στους Υπουργούς Οικονομικών και Υγείας, Πρόνοιας και Κοινωνι¬ 
κών Ασφαλίσεων αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 4 Ιουλίου 1992 · 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝ. & ΚΟΙΝ. ΑΣΦ/ΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΡΛΑΣ 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 23635 ( 2 ) 

Έγκριση ημερών κίνησης εκτός έδρας υπαλλήλων του Οργανισμού 
Βάμβακος έτους 1992. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: , 

1. Τις διατάξεις του Ν. 1558/85 «Κυβέρνηση και Κυβερνητικά Ορ¬ 
γανα». 

2. Τις διατάξεις του Ν. 65/1973 «περί δαπανών κινησεως των τα¬ 
κτικών δημοσίων υπαλλήλων». > 

3. Τις διατάξεις του Ν. 1505/84, όπως συμπληρώθηκε και βελτιώ¬ 
θηκε με αυτές του Ν. 1810/88 «Περί αναδιαρθρώσεως μισθολογίου 
προσωπικού της Δημόσιας Διοίκησης και άλλες συναφείς διατάξεις». 

4. Την αριθμ. 1700/13.2.1976 <ΦΕΚ 271/1976 τ.Β’) απόφαση 
του Υπουργείου Προεδρίας της Κυβερνήσεως «Περί καθορισμού του 
αριθμού των επιτρεπομένων ημερών παραμονής εκτός έδρας των πολι¬ 
τικών δημοσίων υπαλλήλων και υπαλλήλων Ν.Π.Δ.Δ.», όπως έχει τρο¬ 
ποποιηθεί και συμπληρωθεί, μεταγενέστερα. 

5. Την αριθμ. Δ.Ι.Ο.Δ/Φ.60/1/Α 4061/20.3.84 (ΦΕΚ 155/ 
1984 τ.Β’) κοινή απόφαση των Υπουργών Προεδρίας της Κυβερνή¬ 
σεως κ.λπ. «περί μεταφοράς αρμοδιοτήτων του Υπουργείου Προεδρίας 
της Κυβερνήσεως στα άλλα Υπουργεία». 

6. Το αριθμ. 479/Ζ' 34/12.6.92 απόσπασμα πρακτικού του Διοι¬ 
κητικού Συμβουλίου του Οργανισμού Βάμβακος «περί μετακινήσεως 
εκτός έδρας των υπαλλήλων του Οργανισμού Βάμβακος για το έτος 
1992». 

7. Την αριθμ. 317738/27.3.92 (ΦΕΚ 300 τ.Β’/5.5.92) απόφαση 

του Υπουργού Γεωργίας για τη μεταβίβαση αρμοδιοτήτων, αποφασί¬ 
ζουμε: , ... - . 

1. Εγκρίνουμε τη μετακίνηση και παραμονή έκτος εορας με οικαι- 
ωμα αποζημιώσεως των παρακάτω τακτικών υπαλλήλων του Οργανι¬ 
σμού Βάμβακος, για εκτέλεση υπηρεσίας (παρακολούθηση των καλ¬ 
λιεργειών βαμβακιού, σόγιας και ηλιάνθου, παροχή αγροτεχνιτών οδη¬ 
γιών στους βαμβακοκαλλιεργητές και παραγωγούς, εγκατάσταση και 
παρακολούθηση του ερευνητικού προγράμματος της υπηρεσίας, συ¬ 
γκρότηση ομάδων παραγωγών σε συνεταιριστική βάση κ.λπ.) για το 
έτος 1992 ως εξής: 


α/α Κατηγορία υπαλλήλων 


Αριθμός Ημέρες 
μετακ/μένων εκτός έδρας 


1 . 

Α' Κεντρική Υπηρεσία 

Γεωπόνοι Δ/νσης Προγραμματισμού 

4 

44 

2α. 

Γεωπόνοι Δ/νσης Παραγωγής 

4 

44 

2β· 

Γεωπόνοι Τμήματος Σπορ/γής - 
Καλ/γειας 

4 

50 

3α. 

Γεωπόνοι Δ/νσης Διακίνησης Παρα¬ 
γωγής 

5 

1 

44 

22 

3β. 

Δ/κοί Τμήματος Εμπορίου 

3γ. 

Δ/κοί.« Οικ/κοί Τμ. Ενισχύσεων 
Παραγωγής 

2 

16 

4α. 

Γεωπόνοι Δ/νσης Βιομηχανοποίησης 

4 

44 

4β. 

Χημικοί Δ/νσης Βιομηχανοποίησης 

1 

38 

1 ι 

4γ. 

Χημικοί Δ/νσης Βιομηχανοποίησης 

2 

11 


4δ. Τεχνολόγοι Τμήμ. Τεχν. Νημ/σης 
και Ελ. Σπόρων 

4ε. ΤαξινόμοιΤμήμ.Ταξ/σης-Τυπ/σης 
4στ. Ταξινάμοι Τμ, Τεχν. Νημ. & Χημ. 

Επεξερ. 

5α. Δ/κοί - Οικ/κοί υπάλληλοι 

5β. Δ/κοί - Οικ/κοί (Φοροβεβαιωτές) 

5γ. Τεχνικοί Δ/ναης Δ/κού 
5δ. Λοιπές κατηγορίες (Υπάλληλοι Τμ. 

Πληροφ. Ταξ/σης - Τυπ/σης, Συν/ 
σμού κ-λπ.) 

5ε. Προσωπικό με σχέση εργασίας Ιδ. 

Δικαίου αορίστου χρόνου 

Β' Περιφερειακή Υπηρεσία 

1. Γεωπόνοι Προϊστάμενοι Δ/νσεων 

2. Γεωπόνοι Προϊστάμενοι Τμημάτων 
και Τομεάρχες Εφαρμογών 

3. Γεωπόνοι Εφαρ. μέτρων Ε.Ο.Κ. 

4α. Ταξινόμοι - Τεχν/γοι Μέτρων Ε.Ο.Κ. 

4β. Ταζινόμοι - Τεχνολόγοι 

5α. Δ/κοί - Οικ/κοί υπάλληλοι 

5β. Φοροβεβαιωτές 

6α. Βοηθητικό προσωπικό (Δειγμ/πτες) 

6β. Βοηθητικό Προσωπικό (Τεχν. προσ.) 

6γ. Προσωπικό με σχέση εργασίας Ι.Δ. 

αορίστου χρόνου 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Ιουλίου 1992 

Με εντολή Υπουργού 
Ο Γενικός Γραμματέας 
ΝΙΚ. ΨΥΛΛΑΚΗΣ 

-♦- 

Αριθ. 69694 

Κύρωση της τροποποίησης του Κανονισμού Εσωτερικής Υπηρεσίας του 
Πρωτοδικείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα οργανισμού δικαστηρίων 
και κατάστασης δικαιστικών λειτουργών (Κυρ. Ν. 1756/1988) (ΦΕΚ 
35/Α726.2.1988), όπως αντικαταστάθηκε από το άρθρο 5 του Ν. 
1868/1989 (ΦΕΚ 230/Α’/10.10.1989). 

2. Το έγγραφο του Πρωτοδικείου Θεσσαλονίκης με τον αριθμό 789/ 
2.6.1992, αποφασίζουμε: 

Κυρώνουμε την τροποποίηση του Κανονισμού Εσωτερικής Υπηρε¬ 
σίας του Πρωτοδικείου Θεσσαλονίκης όπως διαμορφώθηκε με την 3/ 
1992 απόφαση της Ολομέλειας του Δικαστηρίου αυτού η οποία έχει ως 
εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Α) Αντικαθιστά την παράγραφο 4 του άρθρου 14 του Κανονισμού 
Εσωτερικής Υπηρεσίας του Πρωτοδικείου Θεσσαλονίκης με την ακό¬ 
λουθη παράγραφο: «Η συνεδρίαση των Τμημάτων ΣΤ, Ζ, Η, θ και I του 
Μονομελούς Πρωτοδικείου θα αρχίζει την 9.00' π.μ. ώρα». 

Β) Προσθέτει στο τέλος του άρθρου 35 αρ. 1 του Κανονισμού υπό 
στοιχεία η', την ακόλουθη φράση: «Επίσης στο Τμήμα αυτό υπάγονται 
τα θέματα Μηχανοργάνωσης και Πληροφορικής του Πρωτοδικείου». 

ΚΡΙΘΗΚΕ, ΑΠΟΦΑΣΙΣΘΗΚΕ και ΕΚΔΟΘΗΚΕ στη Θεσσαλονίκη 
στις 18 Μαΐου 1992. 

Ο ΠΡΟΕΔΡΟΣ Ο ΓΡΑΜΜΑΤΕΑΣ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουνίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 

Αριθ. Φ1/591/Δ5/6169 (4) 

Χορήγηση άδειας ίδρυσης και λειτουργίας ιδιωτικού ΤΕΛ στον Μαρα¬ 
ντζίδη Αλ. με την προσωνυνία ΠΑΣΚΑΛ στη Θεσσαλονίκη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1) Των Νόμων: 1892/90 (άρθρο 111 παρ. 2 και 7), 1566/85 και 
1966/91. 

2. Του Β.Δ. 685/1972 (ΦΕΚ 196/Α/72). 

3. Των Π.Δ. 850/1975 (ΦΕΚ 273/Α/75) και 813/1977 (ΦΕΚ 
259/Α/77). 

4. Την κοινή απόφαση των Υπουργών Προεδρίας και Εθνικής Παι¬ 
δείας και Θρησκευμάτων ΣΤ5/72/90. 

5. Την αριθ. Η 4885/90 απόφαση του Υπουργού Εθνικής Παιδείας 
και Θρησκευμάτων για την εκχώρηση αρμοδιοτήτων. 

Β. Τις αριθ. 9/92 και 21/92 πράξεις του Π.Υ.Σ.Δ.Ε. της Νομαρ¬ 
χίας Θεσ/νίκης για την χορήγηση άδειας ίδρυσης και λειτουργίας ΤΕΛ 
στον Αλέξανδρο Μαραντζίδη, αποφασίζουμε: 

Α. Χορηγούμε στον Αλέξανδρο Μαραντζίδη του Νικολάου άδεια 
ίδρυσης και λειτουργίας ιδιωτικού τεχνικού - επαγγελματικού λυκείου 
(Τ.Ε.Λ.) ημερήσιας και εσπερινής φοιτήσεως, που θα λειτουργήσει στην 
πόλη της Θεσσαλονίκης, Ερμού 23 και Σπανδωνή από το σχολικό έτος 
1992 - 93, για 206 μαθητές ανά βάρδια, για τους εξής τομείς και τμή¬ 
ματα: 

I. Τομέας Πληροφορικής, με τμήμα προγραμματιστών ηλεκτρονι¬ 
κών υπολογιστών. 

II. Τομέας Κοινωνικών Υπηρεσιών, με τμήματα: 

1. Διαιτητικής 

2. Βοηθών βρεφοκόμων - παιδοκόμων 

3. Νοσηλευτικής 

4. Βοηθών αναισθησιολόγων 

5. Βοηθών φυσικοθεραπείας 

III. Τομέας Οικονομίας - Διοίκησης, με τμήματα: 

1. Υπαλλήλων Διοίκησης 

2. Υπαλλήλων λογιστηρίου 

3. Ξενοδοχειακών επιχειρήσεων 

4. Υπαλλήλων επιχειρήσεων μεταφορών. 

Β. Χορηγούμε στο ιδιωτικό Τ.Ε.Λ. του Αλεξάνδρου Μαραντζίδη 
άδεια χρήσεως της προσωνυμίας «ΠΑΣΚΑΛ». 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουλίου 1992 
Με εντολή Υπουργού 
Ο Γενικός Γραμματέας 
Κ. ΧΑΡΑΛΑΜΠΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Α1/Φ43/30209/1485 (5) 

Συμπλήρωση κήρυξης αρχαιολογικού χώρου περιοχής Εξάρχου Λοκρί- 

δας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85/ΦΕΚ 137/τ.Α·/26785 «Περί Κυβερνήσεως 
και Κυβερνητικών Οργάνων». 

2. Την ΥΠΠΟ/ΓΝΟΣ/49610/28.11.90 Υ.Α./ΦΕΚ 743/τ.Β'/ 
29.11.90. 

3. Τις διατάξεις του Κ.Ν. 5251/32 «Περί Αρχαιοτήτων». 

4. Την ομόφωνη γνωμοδότηση του Τοπικού Συμβουλίου Μνημείων 
Στερεάς Ελλάδος, όπως διατυπώθηκε στην αρ. 3/9.6.92 συνεδρία του, 
αποφασίζουμε: 

Συμπληρώνουμε την άρ. Α1/Φ24/32894/9.6.80 ΦΕΚ 579/Β’/ 
26.6.1980 υπουργική απόφαση με την οποία κηρύχτηκε ως αρχαιολο¬ 
γικός χώρος η περιοχή παρά την Κοινότητα Έξαρχος Λοκρίδας όπου 
διασώζονται τα ερείπια της αρχαίας Υαμπόλεως και κηρύσσουμε για 
λόγους προστασίας των λειψάνων αυτής την περιοχή που ορίζεται στο 
συνημμένο τοπογραφικό διάγραμμα 1:5.000 με συνεχή γραμμή και με 


τα σημέία 

Α, Β, Γ, Δ, Ε, Ζ, 

Η, Θ, I, Α τα οποία αντιστοιχούν στον ακό· 

λουθο πίνακα συντεταγμένων: 


X 

Ψ 

Α 

- 5085.00 

- 17894.00 

Β 

- 5220.00 

- 17317.00 

Γ 

- 5135.00 

- 17195.00 

Δ 

- 5395.00 

- 16818!θΟ 

Ε 

- 5508.00 

- 16785.00 

Ζ 

- 5715.00 

- 16985.00 

Η 

- 6978.00 

- 17338.00 

Θ 

- 6332.00 

- 17880.00 

I 

- 5845.00 

- 18130.00 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 1 Ιουλίου 1992 ~ 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

Αριθ. ΕΣ-7001 (6) 

Υπαγωγή του μόνιμου προσωπικού Κοιν. Λημεριού Ν. Ευρυτανίας στις 
διατάξεις Α' μέρους Ν. 1188/81. 

Ο ΝΟΜΑΡΧΗΣ ΕΥΡΥΤΑΝΙΑΣ 

Με την ΕΣ. 7001/7.7.1992 . απόφαση του Νομάρχη Ευρυτανίας 
που εκδόθηκε σύμφωνα με τις διατάξεις του άρθρου 3 του Ν. 1188/81 
και του άρθρου 30 του Π.Δ. 37α/87, μετά από σύμφωνη γνώμη του 
Κοινοτικού Συμβουλίου Λημεριού (αριθ. 5-26/1992) και σύμφωνη 
γνωμοδότηση του Υπηρεσιακού Συμβουλίου των ΟΤΑ του άρθρου 14 
του Ν. 1586/86 (4-13/1992), έχει υπαχθεί το μόνιμο προσωπικό της 
Κοινότητας Λημεριού στις διατάξεις του Α' μέρους του Ν. 1188/81. 

Η παρούσα να δημοσιευθεί στην Εφημερίδα της Κυβερνήσεως. 

Καρπενήσι, 7 Ιουλίου 1992 

Ο Νομάρχης κ.α.α. 

Ο Διευθυντής 
ΠΑΝ. ΤΣΙΩΝΗΣ 

--♦- 

Αριθ. Τ.Τ. 6997 (7) 

Υπαγωγή του μόνιμου προσωπικού της Κοινότητας Βουτύρου Ν. Ευρυ¬ 
τανίας στις διατάξεις Α’ μέρους Ν. 1188/81. 

Ο ΝΟΜΑΡΧΗΣ ΕΥΡΥΤΑΝΙΑΣ 

Με την ΕΣ. 6997/9.7.92 απόφαση του Νομάρχη Ευρυτανίας που 
εκδόθηκε σύμφωνα με τις διατάξεις του άρθρου 3 του Ν. 1188/81 και 
του άρθρου 30 του Π.Δ. 37α/87, μετά από σύμφωνη γνώμη του Κοι¬ 
νοτικού Συμβουλίου Βουτύρου (αριθ. 3-12/1992) και σύμφωνη γνω¬ 
μοδότηση του Υπηρεσιακού Συμβουλίου των ΟΤΑ του άρθρου 14 του 
Ν. 1586/86 (3-8/1992), έχει υπαχθεί το μόνιμο προσωπικό της Κοι¬ 
νότητας Βουτύρου στις διατάξεις του Α' μέρους του Ν. 1188/81. 


Η παρούσα να δημοσιευθεί στην Εφημερίδα της Κυβερνήσεως. 
Καρπενήσι, 9 Ιουλίου 1992 
Ο Νομάρχης κ.α.α. 

Ο Διευθυντής 
ΠΑΝ. ΤΣΙΩΝΗΣ 

-♦- 

Αριθ. Ε2/οιχ. 14684 (8) 

Χορήγηση άδειας άσκησης επαγγέλματος Δημόσιας Υγιεινής στο Μου- 
γκοπέτρο Νικόλαο. 

Ο ΝΟΜΑΡΧΗΣ ΑΧΑΪΑΣ 

Με την αριθ. Ε2/12367/19.6.1992 απόφαση του Νομάρχη 
Αχαΐας, σύμφωνα με τις διατάξεις του άρθρου 4 του Π.Δ. 83/89 και με 
την αριθ. Α4/4165/90 απόφαση του Υπουργού Υγείας, Πρόνοιας και 
Κοιν. Ασφαλίσεων, χορηγήθηκε άδεια άσκησης επαγγέλματος Δημό¬ 
σιας Υγιεινής στο Μουγκοπέτρο Νικόλαο του Παναγιώτη. 

Η παρούσα να δημοσιευθεί στην Εφημερίδα της Κυβερνήσεως. 
Πάτρα, 3 Ιουλίου 1992 
Ο Νομάρχης 
ΝΙΚΟΣ ΤΑΓΑΡΗΣ 

- + - 

Αριθ. Ε2/οικ. 14668 (9) 

Χορήγηση άδειας άσκησης επαγγέλματος Δημόσιας Υγιεινής στο Μαρ- 
τίνη Μιχάλη του Δημητρίου. 

Ο ΝΟΜΑΡΧΗΣ ΑΧΑΪΑΣ 

Με την αριθ. Ε2/13650/25.6.1992 απόφαση του Νομάρχη 
Αχαΐας, σύμφωνα με τις διατάξεις του άρθρου 4 του Π.Δ. 83/89 και με 
την αριθ. Α4/4165/90 απόφαση του Υπουργού Υγείας, Πρόνοιας και 
Κοιν. Ασφαλίσεων, χορηγήθηκε άδεια άσκησης επαγγέλματος Δημό¬ 
σιας Υγιεινής στο Μαρτίνη Μιχάλη του Δημητρίου. 

Η παρούσα να δημοσιευθεί στην Εφημερίδα της Κυβερνήσεως. 

• Πάτρα, 2 Ιουλίου 1992 

Ο Νομάρχης 
ΝΙΚΟΣ ΤΑΓΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


